b'\n_START_ARTICLE_\nNyurbanisme\n_START_PARAGRAPH_\nNyurbanisme, eller p\xc3\xa5 amerikansk new urbanism, er en retning innen byplanlegging som oppstod i USA omkring 1990. Den er kalt en reaksjon mot kalde sovebyer og bilsamfunnet. If\xc3\xb8lge nyurbanismen er byens gater, plasser og fellesarealer rom (uterom), noe som fordrer at bygningene omkring utgj\xc3\xb8r vegger i disse rommene. Det f\xc3\xb8rer til at byer, som ideelt sett b\xc3\xb8r v\xc3\xa6re sm\xc3\xa5, m\xc3\xa5 bebygges tett, og ikke med punktbygg p\xc3\xa5 store tomter (slik som etterkrigstidens drabantbyer). Byene skal heller ikke sonereguleres, slik at kontorer, butikker, serveringssteder, verksteder, sm\xc3\xa5industri og boliger ligger i gangavstand i forhold til hverandre. P\xc3\xa5 den m\xc3\xa5ten blir innbyggerne mindre avhengige av biler. Alt dette skal gj\xc3\xb8re byen til et mer milj\xc3\xb8vennlig, praktisk, trygt og hyggelig sted._NEWLINE_Navnet nyurbanisme kommer av at det er en renessanse for m\xc3\xa5ten byer ble utviklet og bygget p\xc3\xa5 i tiden frem til 1930-tallet.'